Adl
Adl (arapski: عدل, 'adl) je arapska riječ za pravednost, pravdu, nepristrasnost, poštenje, čestitost, tačnost, preciznost. Također može značiti: “ispraviti”, i “pravedno postupati”; sa različitim prijedlozima nudi i različita, nova značenja: sa prijedlogom “bi” ima značenje “izjednačavati” (nekoga s nekim), “skretati”; s prijedlogom “ilā” može imati značenje “vratiti se”; sa česticom “bejn” ima značenje “jednako (pravedno) postupati”, “ne praviti nikakvu razliku između”. U drugoj formi ('addele) i osmoj formi (i'tedele), glagol ima značenje “staviti u ravnotežu”, “ujednačiti” odnosno “biti ravnomjeran”.